laion/Wikipedia-Exotic huggingface dataset:
Gdovlag

Gdovlag (vene keeles Гдовлаг, Гдовский ИТЛ, Гдовский исправительно-трудовой лагерь; 'Oudova parandusliku töö laager') oli NKVD karistuslaager Slantsõs, algselt Oudova rajoonis, hiljem Slantsõ rajoonis Leningradi oblastis Nõukogude Liidus. Laager rajati 24. augustil 1940 keskusega Slantsõ tollase raudteejaama (praegusest umbes 3 km edelas) juures Oudova rajoonis. Ametlik aadress oligi Slantsõ jaama järgi, postkastiaadress oli p/k 279 (ст. Сланцы Ленинградской ж.д., п/я 279). Esimene ülem oli A. G. Butski (24. august 1940 – ?). Laager oli mõeldud Oudova põlevkiviõli- ja bituumenitehase (1926. aastal alguse saanud Slantsõ kaevanduste, tehaste ja asula osa) ehitamise tööjõu jaoks. Algul oli laager NKVD Laagrite Peavalitsuse otsealluvuses, alates 26. veebruarist 1941 NKVD Tööstusehituse Laagrite Peavalitsuse (GULPS) alluvuses. Seoses Slantsõ rajooni moodustamisega 11. märtsil 1941 jäi laager selle rajooni alale. Laager suleti 28. juunil 1941, arvatavasti puhkenud Nõukogude–Saksa sõja ja seetõttu potentsiaalselt rindelähedaste asutuste evakueerimise tõttu. Pole teada, kui palju vange laagris suri ning kuhu surnud maeti. See oli Eesti piirile kõige lähemal olnud GULagi laager (Slantsõ tollasest jaamast Eesti tollase piirini oli umbes 4 km). Eestist pole teadaolevalt kedagi saadetud Gdovlagi. Гдовский ИТЛ (Гдовлаг). // Система исправительно-трудовых лагерей в СССР. Vene keeles, vaadatud 1. veebruaril 2021 "Система исправительно-трудовых лагерей в СССР". Vene keeles, vaadatud 1. veebruaril 2021
Faistenau

Faistenau on vald (Gemeinde) Salzburg-Umgebungi ringkonnas Austria Salzburgi liidumaal. Vald on oluline turismisihtkoht, paiknedes Salzkammerguti piirkonnas, mis on tuntud oma looduslike järvede poolest. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Santiago Calatrava

Santiago Calatrava Valls (sündinud 28. juulil 1951 Valencias Hispaanias) on hispaania päritolu Šveitsi arhitekt ja ehitusinsener. on valitud Rahvusvahelise Arhitektuuri Akadeemia (IAA) liikmeks on valitud Venemaa Ehituse ja Arhitektuuri Akadeemia välisliikmeks Ameerika Arhitektide Instituudi kuldmedal (2005)
Fuschl am See

Fuschl am See on vald (Gemeinde) Salzburg-Umgebungi ringkonnas Austria Salzburgi liidumaal. See asub Fuschlsee idapoolses otsas, Salzburgi ja Bad Ischli vahel. Vald asub Austria kesk-põhja osas Saksamaa Baieri liidumaa lähedal. Red Bulli peakorter on Fuschlis. Maantee B158 Bad Ischlist Salzburgi läheb läbi Fuschli. Endine F1 piloot Scott Speed Dietrich Mateschitz, Red Bulli kaasasutaja Salzburg Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Göming

Göming on vald (Gemeinde) Austrias Salzburgi liidumaal Salzburg-Umgebungi ringkonnas. Göming asub Flachgau põhjaosas Oberndorf bei Salzburgist idas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Hilversum

Hilversum on linn ja vald Põhja-Hollandi provintsis Hollandis. Register of public bodies, vaadatud 21.01.2023. Statistics Netherlands hilversum.nl
Jonas Kaarnamets

Jonas Kaarnamets (sündinud 12. detsembril 1993) on eesti kitarrist ja laulukirjutaja, kes on teinud koostööd Erki Pärnojaga, NOËPiga ja Sander Mölderiga. Ta on tuntud indie-bändi Frankie Animal asutajaliikmena. 2020. aasta märtsis anti tema soolodebüüdiks välja lühialbum “buda.01”, mis valmis Budapestist inspireeritud helipäevikuna jonas.f.k (tuletatud lühendist JFK) nime alt. Jonas Kaarnamets Eesti Jalgpalli Liit https://portail.ee/jonas-kaarnamets-jonas-f-k Edasi.org. Spotify
Põllumajanduse Pank

Põllumajanduse Pank oli Tartus 1929. aastal asutatud ühispank. Panga juhatuse esimees ja tegelik juhataja Ernst Haabpiht, juhatuse liikmed Jaan Purge, Jaan Konze, Aadu Loopere, Hans Miller (1938). Liikmeid 656 (1937). Aadress Suurturg 9, omas majas.
Boriss Rotenberg

Boriss Romanovitš Rotenberg (Борис Романович Ротенберг) (sündinud 3. jaanuaril 1957 Leningradis) on Venemaa ärimees, miljardär ning Venemaa presidendi Vladimir Putini lähedane sõber ja usaldusalune. Arkadi Rotenbergi noorem vend. Kasvas üles Leningradis, isa oli telefonivabriku asedirektor. 1968.a. alustas Venemaa tuntuima judotreeneri Anatoli Rahlini juures sambo- ja judotreenigutega, samas rühmas, kus tema vend Arkadi ja Vladimir Putin. Meistersportlane judos (1974) ja sambos (1980), mitmekordne NSV Liidu noortemeister. 1978 lõpetas Leningradi Lesgafti-nimelise Riikliku Kehakultuuri Ülikooli ja õpetas võitluskunste Leningradi miilitsakoolis. 1992-1998 töötas judotreenerina Soomes ning asutas siis koos abikaasaga ettevõtte Anirina Oy, mis tarnis Soome kaupa Gazpromi tütarettevõttele. 2001 asutas koos oma venna Arkadiga SMP panga. Aastast 2001 võitlusspordiseltsi "Otetšestvo" ("Isamaa") peadirektor. Aastatel 2003-2004 oli ta noorem partner ettevõttes Gaztaged, mille kaudu osteti torusid Gazpromile. Ettevõtte käive oli umbes miljard USA dollarit. 2005. aastal nimetas Hermitage Capital Managementi korporatiivuuringute direktor Vadim Kleiner oma aruandes mitut vahendajat, kes said Gazpromilt arusaamatut kasu, eelkõige nimetati Gaztagedi vahendajaks Gazpromi torutöödel. 2008. aastal omandas koos vennaga 10% osaluse Novorossiiski kaubasadamas, ostis Gazpromilt välja viis ehitusettevõtet (Volgogaz, Lenspetsstroigaz, Spetsgazremstroi, Volgogradneftemaš ja Krasnodargazstroi), luues suurettevõtte "Stroygazmontazh". Alates oktoobrist 2010 on vennad Rotenbergid omandanud 100 % Venemaa suurima soojusenergiaettevõtte "Mosenergo" aktsiatest. Osales kahekümnes 2014.a. Sotši taliolümpiamängude ehitusprojektis rohkem, kui 5 miljardi euro eest. Jaanuarist 2018 Venemaa suurima gaasipuurimisettevõtte "Gazprom burenije" vähemusaktsionär. Omab lisaks Venemaa kodakondsusele ka 2003. aastast Soome kodakondsust. 20. märtsil 2014 kehtestas USA talle seoses Venemaa Krimmi annekteerimise toetamisega viisa- ja majandussanktsioonid. Если враг оказался друг, www.kommersant.ru, 23.07.2005 Борис Ротенберг, www.forbes.ru "Путин. Итоги. 10 лет: независимый экспертный доклад". Originaali arhiivikoopia seisuga 8. aprill 2022. Vaadatud 2. veebruaril 2021. Роман Шлейнов, Новая Газета, № 68 от 29 июня 2009 года. Ротенберги приобрели долю в подрядчике «РусГидро» // Газета «РБК daily» от 25.07.2012 "Газпром бурение" назвало реальных владельцев: двое Ротенбергов и Замятин, www.newsru.com, 13 января 2018 Kaksi Putinin kaveria haki Suomen kansalaisuutta samana vuonna – supolta ei pyydetty lausuntoa kummastakaan, ja molemmat saivat passin, yle.fi, 03.02.2023 Suomalaisoligarkkien “karu” pakotearki: valtavia tilauksia Venäjän valtiolta, www.is.fi, 11.12.2014 Treasury Sanctions Russian Officials, Members Of The Russian Leadership’s Inner Circle, And An Entity For Involvement In The Situation In Ukraine, www.treasury.gov, March 20, 2014
Tamsalu tänavate loend

# A B C D E F G H I J K L M N O P Q R S Š Z Ž T U V W Õ Ä Ö Ü X Y A. H. Tammsaare tänav A. Haava tänav Alasi tänav Betooni tänav Energia tänav G. Lurichi tänav Heina tänav Kalmistu põik Kandle tänav Kase tänav Kesk tänav Koidu tänav Kolde tänav Kooli tänav Kungla tänav Kändliku tänav Laane tänav Lubja tänav Metsa tänav Mäe tänav Niidu tänav Nurme tänav Nõlva tänav O. Müntheri tänav Paide maantee Pargi tänav Piiri tänav Põllu tänav Pärna tänav Pääsukese tänav Rahu tänav Rahu põik Raudtee tänav Saare tänav Sireli tänav Sireli põik Sõpruse tänav Tamme tänav Tehase tänav Tehnika tänav Toome tänav Toome põik Tähise tänav Tähise põik Tööstuse tänav Uus tänav Uus põik Vahtra tänav Vasara tänav Ääsi tänav Tamsalu linna tänavate nimistu, Riigi Teataja
Hotell Torni

Hotell Torni on Helsingi kesklinnas asuv enne Teist maailmasõda valminud kõrghoone. Kuni Maamerkki tarindamiseni aastal 1987 oli tegu linna kõrgeima hoonega. Hotell Torni Tampere  Hotell Torni – pildid, videod ja helifailid Wikimedia Commonsis Koduleht
Cirrus (Helsingi kõrghoone)

Cirrus on Helsingi äärelinnas Vuosaaris asuv 26-korruseline elupindadega kõrghoone.  Cirrus (Helsingi kõrghoone) – pildid, videod ja helifailid Wikimedia Commonsis
Clarion Hotel Helsinki

Clarion Hotel Helsinki on Helsingi kesklinnas Jätkäsaaris asuv 16-korruseline hotellifunktsiooniga kõrghoone.  Clarion Hotel Helsinki – pildid, videod ja helifailid Wikimedia Commonsis
Andra Veidemann

Andra Veidemann (sünninimi Andra Eesmaa; sündinud 18. juulil 1955) on Eesti poliitik ja ajaloolane-etnograaf. Ta lõpetas Tallinna 7. Keskkooli aastal 1973 ja Tartu Riikliku Ülikooli ajaloo erialal 1978. aastal. 1978–1990 töötas TA Ajaloo Instituudis teadurina ja uuris eesti rahvameditsiini; 1990–1992 oli kultuuriministeeriumis algul kirjasõna osakonna, pärast NSVL Ministrite Nõukogu juures asuva usuasjade nõukogu voliniku Rein Ristlaane lahkumist usuasjade talituse juhataja (on läbinud Helsingi Ülikooli teoloogia aprobatuuri); 1992–1995 VII Riigikogu ja selle õiguskomisjoni liige; 1995–1996 VIII Riigikogu liige ja väliskomisjoni aseesimees; 1996–1997 Tiit Vähi valitsuse portfellita minister euroministri ülesannetes (Eesti seaduste kooskõlla viimine Euroopa Liidu Acquis Communautaire' iga); 1997–1999 Mart Siimani valitsuses rahvastikuministri ülesannetes (Integratsiooni Sihtasutuse ellukutsumine, lõimumispoliitika aluste väljatöötamine ja selle kaitsmine Riigikogu ees; rahvastikupoliitika alused ja selle aluseks olnud demograafilise olukorra analüüs); 1999–2001 kirjastuse Ilo peatoimetaja; 2001–2006 president Arnold Rüütli nõunik; 2002–2006 Ühiskondliku Leppe Sihtasutuse juhatuse esimees; 2006–2008 kultuuriatašee Eesti Vabariigi Suursaatkonnas Moskvas ja Venemaal; 2008 kuni 3. juulini 2009 oli ta Tallinna Arengu-ja Koolituskeskuse juhatuse esimees. 2011–2013 Tallinna linnavolikogu liige; Aastast 2012 juhib Tallinna TV-s autorisaadet (2012–2014 "Mina tallinlane" ja 2014. aastast tänaseni "Rahvaadvokaat"). Andra Veidemann on olnud Eesti Liberaaldemokraatliku Partei (hiljem Reformierakond) liige, seejärel Keskerakonna ja Arengupartei liige. Seoses Edgar Savisaare lindiskandaaliga oli 21. oktoobrist 1995 kuni 30. märtsini 1996 Andra Veidemann Keskerakonna esimees. 25. maist 1996 kuni 9. veebruarini 1999 oli Veidemann Eesti Arengupartei esimees. 5. juulist 2000 kuni 19. augustini 2009 kuulus ta Eestimaa Rahvaliitu, 9. augustist 2009 25. detsembrini 2018 oli Sotsiaaldemokraatliku Erakonna liige ning alates 28. detsembrist 2018 taas Eesti Keskerakonna liige. 2006 – Valgetähe IV klassi teenetemärk Tema isa oli Enno Eesmaa ja tema vend on Enn Eesmaa. Tema abikaasa on Rein Veidemann, neil on tütar Anna-Maria Veidemann-Makko. Ta on "Pehmete ja karvaste" Jänese prototüüp. http://www.eestikirik.ee/node/414 "valimised2015.sotsdem.ee". Originaali arhiivikoopia seisuga 5. aprill 2016. "Arhiivikoopia". Originaali arhiivikoopia seisuga 9. november 2013. Vaadatud 9. novembril 2013.{{netiviide}}: CS1 hooldus: arhiivikoopia kasutusel pealkirjana (link) >Eesti erakondade ajalugu, Keskerakonna esimehed "Eesti erakondade ajalugu". Originaali arhiivikoopia seisuga 9. november 2013. Vaadatud 9. novembril 2013. http://www.epl.ee/artikkel/475310 "Andra Veidemann astus sotsiaaldemokraatide ridadesse" – Eesti Päevaleht 10.08.2009 "Äriregistri teabesüsteem". Originaali arhiivikoopia seisuga 22. jaanuar 2019. 11 küsimust – Naisteleht, 16. august 2007
Jüri Below

Jüri-Egil Below (3. detsember 1962 – 1. veebruar 2021) oli Eesti korvpallikohtunik, treener ja endine Eesti Korvpalliliidu peasekretär. Ta lõpetas 1981. aastal Tallinna 10. Keskkooli ning õppis Tartu Riikliku Ülikooli kehakultuuriteaduskonnas. Below hakkas korvpalli treenima 1975. aastal Tallinnas Üllar Kerde juhendamisel. Ta kuulus 1980. aastal Eesti NSV noorte meistrivõistlustel esikoha võitnud Lenini rajooni SK ja Eesti karikavõistlustel võidukasse Standardi meeskonda. Below töötas aastaid kehalise kasvatuse õpetajana, näiteks Gustav Adolfi Gümnaasiumis aastatel 1991–1995, Paldiski Gümnaasiumis 2003–2009 ja Tallinna Juhkentali Gümnaasiumis 2009–2014. Ta töötas ka spordiklubis Marcus treenerina. Aastatel 1995–1996 oli Below Eesti Korvpalliliidu peasekretär. Ta kuulus ka korvpalliliidu ja triatloniliidu volikokku ning tegutses korvpalli- ja võrkpallikohtunikuna. Biograafia ESBL-is
Maamerkki

Itäkeskuksen maamerkki on Helsingi äärelinnas Vartiokyläs Itäkeskuse kaubanduskeskuse lähistel asuv 19-korruseline elupindadega kõrghoone.  Maamerkki – pildid, videod ja helifailid Wikimedia Commonsis
Raphael Laur

Rafael Leopold Herman Laur (7. aprill 1884 Tallinn – 15. mai 1969 Tallinn) oli Eesti vesiehituste insener. Ta on tegutsenud Kasari raudbetoonsilla ja Oru lossi ehitustel. Tema vend on Emil Laur. Maetud Tallinna Rahumäe kalmistule.
Hotell Torni Tampere

Hotell Torni Tampere on Tampere kesklinnas raudteejaama kõrval asuv 25-korruseline hotellifunktsiooniga kõrghoone. Hotell Torni  Hotell Torni Tampere – pildid, videod ja helifailid Wikimedia Commonsis Koduleht
Lanckorona

Lanckorona on küla Poolas Väike-Poola vojevoodkonnas Wadowice maakonnas, Lanckorona valla halduskeskus. Lanckorona asub Wadowicest umbes 16 km idakagus ja Krakówist ligikaudu 29 km edelas. Lanckorona sai linnaõigused 1366. aastal, kuid kaotas need 1934. aastal. Lanckorona on suvituskoht. Józef Piłsudski tänav Ristija Johannese kirik Arka Cafe interjöör https://bdl.stat.gov.pl/api/v1/data/localities/by-unit/011212318042-0058376?var-id=1639616&format=jsonapi, vaadatud 4.10.2022. Lanckorona Encyklopedia PWN. Vaadatud 8. juulil 2023
Karbonaadid

Karbonaadid on süsihappe soolad. Nad koosnevad katioonist ja karbonaatioonist (CO32–), mille vahel on iooniline side. Olmes on tuntud süsihappe sool naatriumkarbonaat (Na2CO3) ehk pesusooda ehk sooda ja naatriumvesinikkarbonaat (NaHCO3) ehk söögisooda, aga ka kaaliumkarbonaat (K2CO3) ehk potas. Karbonaatide lähtehape on süsihape (H2CO3). See nõrk hape laguneb kergesti süsihappegaasiks ja veeks. Kaltsiumkarbonaat (CaCO3) on vees lahustumatu sool, mis laguneb hapete mõjul. Ta on tähtsa ehitusmaterjali lubjakivi peamine komponent.
Air

Air on Versailles'st pärit prantsuse instrumentaalansambel, mille liikmed on Nicolas Godin ja Jean-Benoît Dunckel. 1995. aastast siiani tegutseva elektroonilise muusika bändi kuulsamaid lugusid on “Sexy Boy” ja “All I Need” 1998. aasta albumilt “Moon Safari”. Samuti on nende kirjutatud filmi “Tõlkes kadunud” pala “Alone in Kyoto”. Moon Safari (1998) The Virgin Suicides (2000) 10 000 Hz Legend (2001) Everybody Hertz (2002) Talkie Walkie (2004) Pocket Symphony (2007) Love 2 (2009) Le Voyage dans la Lune (2012)
Sergei Smirnov (ajakirjanik)

Sergei Sergejevitš Smirnov (vene keeles Сергей Сергеевич Смирнов; sündinud 20. aprillil 1975 Moskvas) on vene ajakirjanik ja poliitaktivist. Smirnov on lõpetanud kiitusega Moskva Linna Pedagoogilise Ülikooli, kus õppis ajalugu. Seejärel töötas ta üle 10 aasta kooliõpetajana. 2000. aastate keskel osales Smirnov Natsionaalbolševistliku Partei tegevuses. Oktoobris 2012 kandideeris ta Venemaa opositsiooni koordinatsiooninõukokku, kuid ei osutunud valituks. Alates 2010. aastast töötab Smirnov ajakirjanikuna. Ta on internetiväljaande Mediazona peatoimetaja alates selle loomisest 2014. aastal.  Sergei Smirnov (ajakirjanik) – pildid, videod ja helifailid Wikimedia Commonsis
The Insider

The Insider on vene uuriva ajakirjanduse ja faktikontrolliga tegelev internetiväljaanne. Praegu asub toimetus Riias. Väljaande The Insider asutas 2013. aastal Roman Dobrohotov, kes on ka väljaande peatoimetaja. The Insider teeb ajakirjanduslikke uurimusi sageli koostöös teiste väljaannetega, sealhulgas Bellingcati ja Der Spiegeliga. Praegu on peatoimetaja Andris Jansons. 23. juulil 2021 kuulutas Venemaa justiitsministeerium "The Insideri" välisagendiks. 15. juulil 2022 blokeeris Venemaa tsensuuriamet Roskomnadzor Venemaa peaprokuratuurinõudmisel ligipääsu "The Insideri" veebisaidile Venemaal. Dobrohotovi sõnul kulub tal väljaande peale 10 000 USA dollarit kuus. Raha tuleb "annetustest ja stipendiumitest." september 2018 – Sergei ja Julija Skripali mürgitamine märtsis 2018 veebruaris 2020 – Tšetšeeni välikomandöri Zelimhan Hangošvili tapmine Berliinis 2019. aastal aprill 2020 – Boeng 777 allatulistamine Donetski oblastis juulis 2014 oktoober 2020 – Aleksei Navalnõi mürgitamine augustis 2020 jaanuari 2024 - Euroopa Parlamendi Läti saadiku Tatjana Ždanoka pikaajaline koostöö Vene luurega Väljaande The Insider koduleht https://web.archive.org/web/20211118124927/https://theins.ru/about https://web.archive.org/web/20211230141043/https://minjust.gov.ru/ru/documents/7755/ https://www.vedomosti.ru/society/news/2022/07/15/931617-roskomnadzor-ogranichil-dostup https://www.spiegel.de/politik/ausland/sergej-skripal-wie-russlands-investigativjournalisten-verdaechtige-agenten-enttarnen-a-1255719.html
Bukowsko

Bukowsko on küla Poolas Podkarpacie vojevoodkonnas Sanoki maakonnas, Bukowsko valla halduskeskus. Asulat on esmamainitud 1361. aastal. Bukowsko sai linnaõigused 1748. aastal, kuid kaotas need 1934. aastal. Bukowsko[alaline kõdulink] Wortal Turystyczny
Juan Sebastián Quintero

Juan Sebastián Quintero Fletcher (sündinud 23. märtsil 1995 Calis) on Colombia jalgpallur, kes mängib keskkaitsjana Brasiilia esiliigaklubis Vila Nova. Ta alustas klubikarjääri kodulinna klubis Deportivo Cali, millega liitus 2011. aastal. Klubi põhimeeskonnas debüteeris ta Colombia kõrgliigas 2013. aastal. 2014. aastal võitis klubiga Superliga Colombiana ja 2015. aastal Apertura-hooaja. Hooajal 2017–18 oli ta laenul Hispaania esiliigaklubis Sporting de Gijón. 2019. aasta jaanuaris sõlmis ta lepingu Brasiilia kõrgliigaklubiga Fortaleza. Aastatel 2019, 2020 ja 2021 on ta klubiga võitnud Ceará osariigi meistrivõistlused. 2021. aasta teises pooles mängis ta laenul Brasiilia kõrgliigaklubis Juventude. 2022. aastal läks ta laenule Brasiilia esiliigaklubisse Vasco da Gama. 2023. aastal mängis Quintero Colombia kõrgliigaklubis Deportivo Pereira. 2024. aasta alguses naasis Quintero Brasiiliasse, kui liitus Vila Novaga. 2016. aasta suveolümpiamängude jalgpalliturniiril kuulus ta Colombia olümpiameeskonda, kuid üheski mängus ka turniiril väljakule ei pääsenud. Deportivo Cali Categoría Primera A: 2015 Apertura Superliga Colombiana: 2014 Fortaleza Campeonato Cearense: 2019, 2020, 2021 Copa do Nordeste: 2019
Guilherme Arana

Guilherme Antonio Arana Lopes (sündinud 14. aprillil 1997 São Paulos) on Brasiilia jalgpallur, kes mängib vasakkaitsjana Brasiilia kõrgliiga klubis Atlético Mineiro ja Brasiilia jalgpallikoondises. Ta alustas klubikarjääri Corinthianses, mille noorteakadeemiaga liitus ta 2005. aastal. Klubi põhimeeskonnas debüteeris ta 2015. aastal. 2015. aasta mais ja juunis oli ta lühikest aega laenul teises Brasiilia kõrgliiga klubis, Atlético Paranaense. Aastatel 2015 ja 2017 tuli Arana Corinthiansega Brasiilia meistriks. 2017. aasta hooajal valiti ta Brasiilia kõrgliiga hooaja sümboolsesse koosseisu. 2017. aasta detsembris siirdus ta 12 miljoni euro eest Hispaania kõrgliiga klubisse Sevilla, kellega sõlmis nelja ja poole aasta pikkuse lepingu. Hispaania kõrgliigas tegi ta debüüdi 28. veebruaril 2018 mängus Málaga vastu. 2019. aasta augustis läks ta laenule Itaalia kõrgliiga klubisse Atalanta, kuid sai hooaja esimeses pooles klubi meeskonnas väljakule vaid neljas liigamängus. 2020. aasta jaanuaris naasis Arana Brasiilia kõrgliigasse, sõlmides laenulepingu Atlético Mineiroga. 2020. aasta hooajal valiti ta taas Brasiilia kõrgliiga hooaja sümboolsesse koosseisu. 2017. aastal kuulus Arana Brasiilia kuni 20-aastaste koondisse Lõuna-Ameerika juunioride meistrivõistlustel. 2020. aasta suveolümpiamängude jalgpalliturniiril tuli ta Brasiilia võistkonnaga olümpiavõitjaks. Brasiilia jalgpallikoondises tegi ta debüüdi 8. oktoobril 2021 MM-i valikmängus Venezuela vastu. Corinthians Campeonato Brasileiro Série A: 2015, 2017 Campeonato Paulista: 2017 Atlético Mineiro Campeonato Mineiro: 2020, 2021 "GUILHERME ARANA YA ES JUGADOR DEL SEVILLA FC". Sevilla FC. 7.12.2017. Vaadatud 2.2.2021 https://www.transfermarkt.com/guilherme-arana/nationalmannschaft/spieler/346766 (vaadatud 16.10.2021)
Demjan Kudrjavtsev

Demjan Borissovitš Kudrjavtsev (vene keeles Демьян Борисович Кудрявцев; sündinud 17. detsembril 1971 Leningradis) on vene meediajuht, kirjastaja ja luuletaja. Kudrjavtsev repatrieerus 1990. aastal Iisraeli, kus õppis Jeruusalemma heebrea ülikooli filoloogia teaduskonnas. 2001. aastal asus ta elama Londonisse, kus töötas Boriss Berezovskile kuuluvate meediaväljaannete juhina. 2000. aastate keskel naasis Kudrjavtsev Venemaale, kus tegutses kirjastajana ja sai mitme meediaväljaande omanikuks (sealhulgas ajalehed Vedomosti ja ingliskeelsena ilmuv The Moscow Times). Kudrjavtsevilt on ilmunud mitu luulekogu. 2008. aastal ilmus tema romaan "Близнецы" ('kaksikud').  Demjan Kudrjavtsev – pildid, videod ja helifailid Wikimedia Commonsis
Saare tee

Saare tee on tänav mitmes Eesti asulas: Saare tee on tänav Kureküla alevikus Elva vallas Saare tee on tänav Lohusuu alevikus Mustvee vallas Saare tee on tänav Loo alevikus Jõelähtme vallas Saare tee on tänav Puhja alevikus Elva vallas Saare tee on tänav Vaida alevikus Rae vallas Saare tee on tänav Väimela alevikus Võru vallas Saare tänav
Rõõmu tänav (täpsustus)

Rõõmu tänav on tänav mitmes Eesti asulas: Rõõmu tänav on tänav Aespa alevikus Kohila vallas Rõõmu tänav on tänav Keilas Rõõmu tänav on tänav Luige alevikus Kiili vallas Rõõmu tänav on tänav Narvas Rõõmu tänav on tänav Tallinnas Nõmme linnaosas Pääsküla asumis Rõõmu tee Tartus Jaamamõisa linnaosas Rõõmu põik Luige alevikus Kiili vallas
2021. aasta Myanmari riigipööre

2021. aasta Myanmari riigipööre sai alguse 1. veebruari hommikul, kui Tatmadaw, Myanmari sõjavägi, kõrvaldas ametist demokraatlikult valitud tsiviiladministratsiooni liikmed, kes kuulusid võimuparteisse Rahvuslik Demokraatialiiga (NLD). Sõjavägi kuulutas aastaks ajaks välja eriolukorra ning sisuliselt sai võimule relvajõudude ülemjuhataja Min Aung Hlaing. Riigipööre toimus päev enne seda, kui istungitega pidi alustama 2020. aasta novembris valitud parlamendi uus koosseis. Lisaks president Win Myintile ja riiginõunik Aung San Suu Kyile peeti kinni ka valitsuse ning parlamendi liikmed. Huntavõim Burmas ERR (1. veebruar 2021). err.ee https://www.err.ee/1608093433/myanmari-armee-vottis-riigis-kontrolli-pidas-kinni-aung-san-suu-kyi. {{cite web}}: puuduv või tühi pealkiri: |title= (juhend) Reuters (1. veebruar 2021). "Myanmar military seizes power, detains elected leader Aung San Suu Kyi". news.trust.org. Originaali arhiivikoopia seisuga 1. veebruar 2021. Vaadatud 2. veebruaril 2021. huaxia, toim (1. veebruar 2021). "Myanmar gov't declares 1-year state of emergency: President's Office". xinhuanet. "Myanmar Leader Aung San Suu Kyi, Others Detained by Military". voanews.com. VOA (Voice of America). 1. veebruar 2021. Vaadatud 1. veebruar 2021. Beech, Hannah (31. jaanuar 2021). "Myanmar's Leader, Daw Aung San Suu Kyi, Is Detained Amid Coup". The New York Times. ISSN 0362-4331. Vaadatud 31. jaanuar 2021. Mahtani, Shibani; Lynn, Kyaw Ye (1. veebruar 2021). "Myanmar military seizes power in coup after detaining Aung San Suu Kyi". The Washington Post. Vaadatud 1. veebruar 2021.
Rukkilille tänav

Rukkilille tänav on tänav järgmistes Eesti asulates: Rukkilille tänav on tänav Kuressaares Rukkilille tänav on tänav Narvas Rukkilille tänav on tänav Tartus Ihaste linnaosas Rukkilille tänav on tänav Võhmas Rukkilille tänav Harku alevikus Harku vallas Rukkilille tänav Käärdi alevikus Elva vallas Rukkilille tänav Külitse alevikus Kambja vallas Rukkilille tänav Kangru alevikus Kiili vallas Rukkilille tänav Paikuse alevikus Pärnu linnas Rukkilille tänav Vaida alevikus Rae vallas Rukkilille tee on tänav Tallinnas Pirita linnaosas Mähe asumis Rukkilille põik on tänav Harku alevikus
Roopa tänav (täpsustus)

Roopa tänav on tänav mitmes Eesti asulas: Roopa tänav on tänav Kehras Roopa tänav on tänav Kuressaares Roopa tänav on tänav Tartus Variku linnaosas Roopa tänav on tänav Tallinnas Kesklinna linnaosas Kassisaba asumis Roopa tänav on tänav Türil Roopa tänav on tänav Võrus